
Өскемен қалалық мәслихатының 2026 жылғы 21 мамырдағы 
№ 45/3-VIII «Тұрғын үй-коммуналдық шаруашылық, әлеуметтік инфрақұрылым объектілері мен тұрғын үй қорының жылыту маусымына дайындық барысы туралы» шешімінің іске асырылуы туралы

«Қазақстан Республикасындағы жергілікті мемлекеттік басқару және                   өзін-өзі басқару туралы» Қазақстан Республикасы Заңының 6-бабы                               1-тармағының 6) тармақшасына сәйкес Өскемен қалалық мәслихаты ШЕШІМ ҚАБЫЛДАДЫ:
1. Апарат назарға алынсын. 
2. «Өскемен қаласының тұрғын үй-коммуналдық шаруашылығы, жолаушылар көлігі және автомобиль жолдары бөлімі» мемлекеттік мекемесіне жылу беру маусымының басталуына жылумен жабдықтау объектілері мен инженерлік инфрақұрылымды дайындау жөніндегі іс-шаралардың аяқталуын 2026 жылғы 15 қыркүйекке дейін қамтамасыз ету ұсынылсын.
3. «Өскемен қаласының тұрғын үй қатынастары бөлімі» мемлекеттік мекемесіне:   
1) мемлекеттік тұрғын үй қорының көппәтерлі тұрғын үйлерін жылыту маусымына дайындауды аяқтауды қамтамасыз ету, жылу энергиясын берудің үзілуіне және жылыту маусымы кезеңінде авариялық жағдайлардың туындауына жол бермеу жөнінде шаралар қабылдауды 2026 жылғы                                1 қыркүйекке дейін қамтамасыз ету ұсынылсын;
2) көппәтерлі тұрғын үйлерді жылыту маусымына дайындау жөніндегі бақылауды күшейту, дайындығы төмен және жылу энергиясын қабылдауға дайындау жөніндегі мерзімі өтіп кеткен іс-шаралары бар кондоминиум объектілерін басқару органдарымен атаулы жұмысты қамтамасыз ету,                          сондай-ақ жылыту маусымы басталғанға дейін барлық жұмыстарды аяқтау үшін жан-жақты шаралар қабылдауды 2026 жылғы 25 қыркүйекке дейін қамтамасыз ету ұсынылсын.
4. «Шығыс Қазақстан облысының денсаулық сақтау басқармасы» мемлекеттік мекемесіне, Шығыс Қазақстан облысы білім басқармасының «Өскемен қаласы бойынша білім бөлімі» мемлекеттік мекемесіне, «Өскемен қаласының мәдениет және тілдерді дамыту бөлімі» мемлекеттік мекемесіне, «Өскемен қаласының жұмыспен қамту және әлеуметтік бағдарламалар бөлімі» мемлекеттік мекемесіне бекітілген кестелерге сәйкес ведомстволық бағынысты объектілерді жылыту маусымына дайындауды аяқтауды, объектілерді орталықтандырылған жылумен жабдықтау жүйесіне уақтылы қосуды қамтамасыз етуді, сондай-ақ жылыту маусымы кезеңінде авариялық жағдайлардың туындауына жол бермеу жөнінде жан-жақты шаралар қабылдауды 2026 жылғы 25 қыркүйекке дейін қамтамасыз ету ұсынылсын.
5. Осы шешімнің іске асырылу барысы туралы ақпарат Өскемен қалалық мәслихатына оның тармақтарында көзделген мерзімдерде берілсін.
6. Өскемен қалалық мәслихатының 2026 жылғы 21 мамырдағы                              № 45/3-VIII «Тұрғын үй-коммуналдық шаруашылық, әлеуметтік инфрақұрылым объектілері мен тұрғын үй қорының жылыту маусымына дайындық барысы туралы» шешімі бақылаудан алынсын.
7. Осы шешімнің іске асырылуын бақылау инфрақұрылымды және тұрғын үй-коммуналдық шаруашылықты дамыту мәселелері жөніндегі комиссияға жүктелсін.
8. Осы шешім қабылданған күнінен бастап қолданысқа енгізіледі.


Өскемен қалалық
мәслихатының төрағасы		                                                         А. Светаш

